2.

Ar šādu pantu aizstāj 2. pantu: “2. pants VCB statistikas ziņošanas pienākumi 1. Valstu centrālās bankas katru kalendārā gada ceturksni ziņo ECB datus par finanšu aktīviem un pasīviem, kā noteikts I pielikumā. Datiem jāatbilst EKS 95 principiem un definīcijām, ja vien I pielikumā nav noteikts citādi. Tiem neveic korekcijas saistībā ar sezonas vai darba dienu ietekmi. Ja nav pieejama pietiekama statistika, no kuras iegūt datus par dažiem finanšu aktīviem vai pasīviem, VCB sniedz labākās iespējamās aplēses euro zonas kopsavilkuma rādītāju sagatavošanai. VCB pārsūta atsevišķus datus par institucionālajiem apakšsektoriem S.123 un S.124, vai, ja atsevišķus datus nav iespējams sagatavot, tās pārsūta apvienotus datus par institucionālajiem apakšsektoriem S.123+S.124. 2. To datu pārsūtīšana, kas minēti I pielikuma 1. un 2. tabulā, tiek uzsākta 2006. gada aprīlī. To datu pārsūtīšana, kas minēti I pielikuma 3.–5. tabulā, tiek uzsākta 2008. gada aprīlī. 3. Iesaistīto dalībvalstu VCB datu prasības ir šādas: a) Dati par institucionālo sektoru un galveno institucionālo apakšsektoru (S.11, S.121+122, S.123, S.124, S.125, S.13 un S.14+15), un pārējo pasauli (S.2), kā minēts I pielikuma 1. un 2. tabulā, izņemot informāciju par darījuma partnera sektoru, ietver: i) attiecībā uz atlikumiem – laika posmu no 1997. gada ceturtā ceturkšņa līdz ceturksnim, uz kuru attiecas pārsūtīšana; un ii) attiecībā uz darījumiem – laika posmu no 1998. gada pirmā ceturkšņa līdz ceturksnim, uz kuru attiecas pārsūtīšana. b) Darījumu partnera sektora informācija institucionāliem sektoriem un galvenajiem institucionālajiem apakšsektoriem (S.11, S.121+122, S.123, S.124, S.125, S.13 un S.14+15), un pārējai pasaulei (S.2), kā minēts I pielikuma 1.–5. tabulā, ietver: i) attiecībā uz atlikumiem – laika posmu no 1998. gada ceturtā ceturkšņa līdz ceturksnim, uz kuru attiecas pārsūtīšana; un ii) attiecībā uz darījumiem – laika posmu no 1999. gada pirmā ceturkšņa līdz ceturksnim, uz kuru attiecas pārsūtīšana. c) Dati par valsts pārvaldes apakšsektoriem (S.1311, S.1312, S.1313 un S.1314), kā minēts I pielikuma 1. un 2. tabulā, ietver: i) attiecībā uz atlikumiem – laika posmu no 1998. gada ceturtā ceturkšņa līdz ceturksnim, uz kuru attiecas pārsūtīšana; un ii) attiecībā uz darījumiem – laika posmu no 1999. gada pirmā ceturkšņa līdz ceturksnim, uz kuru attiecas pārsūtīšana. d) Darījuma partnera sektorā “Rezidenti citās iesaistītajās dalībvalstīs” I pielikuma 3.–5. tabulā un emisijas sektorā postenim “Euro zonas MFI emitētās naudas tirgus fondu daļas” I pielikuma 1. tabulas 36. rindā ietilpst dati par jauniesaistītajām dalībvalstīm. Dati par katru jauniesaistīto dalībvalsti tiek iekļauti, sākot ar pirmo ceturksni pēc tam, kad šī dalībvalsts kļūst par iesaistīto dalībvalsti, šādi: i) ja jauniesaistītā dalībvalsts bija ES dalībvalsts 1999. gadā, dati attiecas vismaz uz 1999. gada pirmo ceturksni; un ii) ja jauniesaistītā dalībvalsts nebija ES dalībvalsts 1999. gadā, dati attiecas uz pirmo ceturksni tajā gadā, kurā dalībvalsts pievienojās ES. 4. Atkāpjoties no 3. punkta, jauniesaistīto dalībvalstu VCB datu prasības ir šādas: a) Jauniesaistītajām dalībvalstīm, kas bija ES dalībvalstis 1999. gadā, visi finanšu aktīvu un pasīvu dati, kas minēti I pielikuma 1.–5. tabulā, ietver laika posmu no 1999. gada pirmā ceturkšņa līdz ceturksnim, uz kuru attiecas pārsūtīšana. b) Jauniesaistītajām dalībvalstīm, kas nebija ES dalībvalstis 1999. gadā, visi finanšu aktīvu un pasīvu dati, kas minēti I pielikuma 1.–5. tabulā, ietver laika posmu no pirmā ceturkšņa tajā gadā, kurā dalībvalsts pievienojās ES, līdz ceturksnim, uz kuru attiecas pārsūtīšana. c) Darījuma partnera sektorā “Rezidenti citās iesaistītajās dalībvalstīs” I pielikuma 3.–5. tabulā un emisijas sektorā postenim “Euro zonas MFI emitētās naudas tirgus fondu daļas” I pielikuma 1. tabulas 36. rindā ietilpst dati par citām jauniesaistītajām dalībvalstīm. Dati par katru citu jauniesaistīto dalībvalsti tiek iekļauti, sākot ar pirmo ceturksni pēc tam, kad šī dalībvalsts kļūst par iesaistīto dalībvalsti. Precīzas datu prasības nosaka ECBS Statistikas komiteja saskaņā ar 3. punkta d) apakšpunktā noteiktajām datu prasībām. 5. Visus datus, uz kuriem attiecas 3. punkta d) apakšpunkts un 4. punkta c) apakšpunkts, var sniegt, pamatojoties uz labākajiem iespējamiem aprēķiniem. 6. Datiem pievieno paskaidrojošu informāciju par atsevišķiem nozīmīgiem notikumiem pēdējā atsauces ceturkšņa laikā un par korekciju iemesliem, ja šādu atsevišķu nozīmīgu notikumu un korekciju izraisīto datu izmaiņu lielums ir vismaz 0,2 % no ceturkšņa euro zonas iekšzemes kopprodukta vai ja informāciju lūgusi ECB.”